Document ID: 32013D0368

Title and Content:
ΑΠΌΦΑΣΗ 2013/368/ΚΕΠΠΑ ΤΟΥ ΣΥΜΒΟΥΛΊΟΥ της 9ης Ιουλίου 2013 για την τροποποίηση της απόφασης 2012/392/ΚΕΠΠΑ σχετικά με την Αποστολή CSDP της Ευρωπαϊκής Ένωσης στο Νίγηρα (EUCAP SAHEL NIGER) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση και ιδίως τα άρθρα 28, 42, παράγραφος 4 και 43, παράγραφος 2, Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας, Εκτιμώντας τα ακόλουθα: (1) Στις 16 Ιουλίου 2012, το Συμβούλιο εξέδωσε την απόφαση 2012/392/ΚΕΠΠΑ (1) .Η εν λόγω απόφαση του Συμβουλίου λήγει στις 15 Ιουλίου 2014. (2) Το τρέχον ποσό δημοσιονομικής αναφοράς καλύπτει την περίοδο μέχρι τις 15 Ιουλίου 2013. (3) Η απόφαση 2012/392/ΚΕΠΠΑ θα πρέπει συνεπώς να τροποποιηθεί προκειμένου να συμπεριλάβει δημοσιονομικό ποσό αναφοράς που να καλύπτει την περίοδο μέχρι τις 31 Οκτωβρίου 2013. (4) Η αποστολή θα λάβει χώρα στο πλαίσιο κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 13, παράγραφος 1 της απόφασης 2012/392/ΚΕΠΠΑ αντικαθίσταται από το ακόλουθο κείμενο: «Το δημοσιονομικό ποσό αναφοράς που αποσκοπεί στο να καλύψει τις δαπάνες σχετικά με την EUCAP SAHEL NIGER μέχρι τις 31.10.2013 ανέρχεται σε 8 700 000 EUR. Το δημοσιονομικό ποσό αναφοράς για τη μεταγενέστερη περίοδο θα αποφασισθεί από το Συμβούλιο.» Άρθρο 2 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 9 Ιουλίου 2013.

Classification Labels:
157
35

Label Descriptions:
{"157": "Δημόσια ασφάλεια", "35": "ΠΟΛΙΤΙΚΗ"}

EuroVoc IDs (Original): 394
5424
5576
4045
4060

EuroVoc IDs (Expanded): 394
5424
5576
4045
4060

Dataset Source: meu

Split: test